Tegin tiirukese väljas. Ümberkaudsetelt majadelt oli päris palju kive alla sadanud, niisiis võib arvata, et katusemeestel ja kindlustusfirmadel tulevad tihedad tööpäevad.  Majaomaniku tormirõõmud ei lõppenud ka hilisõhtul, sest kui uuesti vihma kallama hakkas, selgus, et mingi nipiga on hoovipoolne vihmaveetoru paigast nihkunud ning vesi solises väga valjult otse meie magamistoa akna tagant madalama majaosa katusele. Sorina vältimiseks pidime sooritama skaudiprojekti "üks näitab taskulambiga tuld ja teine sudib kaikaga kaks toruotsa üksteise sisse".